**Αθήνα:** 27.08.2025

**Αρ. Πρωτ.:** 981

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Τα άτομα με αναπηρία διαμαρτύρονται για τις διαδικασίες ένταξης στο ΚΟΤ**

Καθημερινές διαμαρτυρίες από άτομα με αναπηρία, χρόνιες ή/ και σπάνιες παθήσεις και τις οικογένειές τους δέχεται η ΕΣΑμεΑ, σχετικά με τη διαδικασία και τις προϋποθέσεις ένταξης στο Κοινωνικό Οικιακό Τιμολόγιο, και ζητά άμεσες αλλαγές από τον υπουργό Περιβάλλοντος Στ. Παπασταύρο.

**Δείτε αναλυτικά τις παρατηρήσεις της ΕΣΑμεΑ στην επιστολή που επισυνάπτεται.**

Τη δύσκολη περίοδο που διανύουμε, τα άτομα με αναπηρία έχουν να αντιμετωπίσουν, παράλληλα με τη μακροχρόνια κρίση, το πρωτοφανές κύμα ακρίβειας στα προϊόντα βασικών αναγκών, την ενέργεια, τα καύσιμα. Το συνεχώς αυξανόμενο κόστος διαβίωσης, σε όλους τους τομείς της καθημερινότητας των ατόμων με αναπηρία ή και χρόνια πάθηση, οδηγεί εν τέλει σε φτωχοποίηση. Για την ουσιαστική στήριξη των ευάλωτων των κοινωνικών ομάδων σε περιόδους κρίσης, επιβάλλεται να υπάρξει ειδική μέριμνα για τα άτομα με αναπηρία, χρόνιες ή/και σπάνιες παθήσεις, αλλά και τις οικογένειες αυτών, σε όλους τους τομείς της καθημερινής τους ζωής και διαβίωσης,

Ως εκ τούτου, ζητείται η τροποποίηση της **υπ’ αρ. ΥΠΕΝ/ΥΠΡΓ/892/152 Υπουργική Απόφαση (ΦΕΚ 242 Β’/01.02.2018)** ώστε:

* να αυξηθούν τα προβλεπόμενα όρια της τετραμηνιαίας (120 ημερών) κατανάλωσης (kWh),
* να διευρυνθούν τα όρια της συνολικής φορολογητέας αξίας της ακίνητης περιουσίας των υποψήφιων δικαιούχων της έκπτωσης του Κ.Ο.Τ. Α αλλά και του Κ.Ο.Τ .Β δεδομένης της αύξησης των αντικειμενικών αξιών,
* να γίνεται άντληση των οικονομικών στοιχείων των υποψήφιων δικαιούχων, όπως αυτά προκύπτουν κατά το τελευταίο εξάμηνο, πριν την υποβολή της αίτησης τους, και όχι κατά το προηγούμενο φορολογικό έτος,
* να υπολογίζεται κανονική χρέωση μόνο για την επιπλέον από την προβλεπόμενη κατανάλωση και όχι για την συνολική, σε περίπτωση που υπάρχει υπέρβαση των ορίων κατανάλωσης.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |